Deg uxeddim-agi-nteɣ, nebɣa ad nẓer amek gant talɣiwin n tenzaɣ n 25 tedgatin n temnaḍin n tmurt n Leqbayel. Nebɣa daɣen ad d-nesken amefruzzeɛ n tneḍwa n tenzaɣ ɣef tkerḍiwin I nexdem s useɣzan QGIS. Nefren asentel-agi, imi tuget n tezrawin ttwaxedment ɣef umawal d temsislit, maca tayunin tijerrumin n teqbaylit drus neɣ ulac maḍi tizrawin yerzan tarukalt tanutlayt. Neԑreḍ, negmer-d kra n tenzaɣ i wakken ad nisin talɣiwin-nsent d tneḍwa-nsent madɣallant di 25-nni ntedgatin.